

**Fondist tehtavate väljamaksete turvalisus**

Kinnitatud Hille Tänavsuu Vähiravifondi Kingitud Elu nõukogu poolt 04.03.2025

Fondist tehtavate väljamaksete kontroll on kaheksaastmeline:

1. Fond toetab tõenduspõhist vähiravi. Fond ei toeta muid raviga seotud kulusid. Kõik Fondist väljuvad maksed on kas vähiravimite ostud ehk põhitegevus või kulud Fondi ülalpidamiseks ehk põhitegevusega kaasnev kulu.

2. Abivajaja taotlustega peab kaasnema kaaskiri vastava eriala pädevusega arstilt.

3. Kõik Fondist välja makstavad toetused peavad saama heakskiidu Fondi nõukogu koosseisu kuuluvatelt onkoloogidelt/hematoloogidelt. Kui Fondi poole pöördub patsient, kelle raviarst on Fondi nõukogu liige, ei osale see nõukogu liige konkreetse taotluse otsustusprotsessis.

4. Fond ei väljasta abivajajatele raha. Fond tasub apteegi poolt väljastatud ravimiarved.

5. Fondi toetused on lühiajalised: enamasti 2-3 kuuks korraga. Kui ravi kestab kauem, tuleb abivajajal esitada fondile korduv taotlus koos uue kaaskirjaga.

6. Fondi raamatupidamise eest hoolitseb audiitorettevõte Ernst & Young. Raamatupidajad jälgivad ka väljamaksete vastavust Fondi ravimiostude garantiikirjadele.

7. Pangas vajavad kõik 10 000 eurost suuremad väljamaksed kahte Fondi töötaja allkirja.

8. Igal aastal läbib Fond täiemahulise vabatahtliku audiitorkontrolli. Aastatel 2020-2024 on Fondi auditeerinud Grant Thornton.

Allkirjastatud digitaalselt:

Erik Sakkov

nõukogu esimees